Зінаіда Рыгораўна ў маі будучага года адзначыць свой дзевяносты год нараджэння. Не сумна праходзяць яе дні. Ёсць што прыгадаць, пра што пагаварыць з дачкой, якая жыве тут жа, у Капцэвічах. Сама жанчына ўпраўляецца па доме, чытае шмат рознай літаратуры, кніг. Быў раней час, калі займалася вышываннем. Больш за дзвесце работ, у асноўным, вышытых карцін стварылі рукі Зінаіды Рыгораўны. Большасць з іх разышлася па блізкіх і родных, некаторыя ўпрыгожваюць кватэру.